Cycloglypha

se systematisk inndeling

Cycloglypha er en gruppe (slekt) av sommerfugler som tilhører familien smygere (Hesperiidae).

Utseende 
Middelsstore, kraftige, mørke smygere. Forvingen er tvert avbrutt og der forkortet ut. Oversiden er mønstret i brunsvart og metallisk blått eller blåfiolett. Undersiden er mer eller mindre ensfarget brun.

Levevis 
Larvene utvikler seg på frukttrær i familien Annonaceae.
Disse sommerfuglene lever særlig i skogkanter. Når de sitter i ro, bøyer de spissen av forvingene nedover på en karakteristisk måte.

Utbredelse 
Slekten er utbredt i Mellom- og Sør-Amerika.

Systematisk inndeling 

Inndelingen følger Brower & Warren (2007).

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Pyrginae Burmeister, 1878 
 Erynnini Brues & Carpenter, 1932 – 130 arter fordelt på 17 slekter, stort sett Neotropiske region. 
 Slekten Cycloglypha Mabille, 1903
 Cycloglypha caeruleonigra Mabille, 1903
 Cycloglypha enega (Möschler, 1877)
 Cycloglypha polax Evans, 1953
 Cycloglypha stellita (Zikán, 1938)
 Cycloglypha thrasibulus (Fabricius, 1793)
 Cycloglypha tisias (Godman & Salvin, 1896)

Kilder 
 Brower, A.V.Z. og Warren, A. (2007) Cycloglypha på Tree of life 
 Markku Savela's Lepidoptera and some other life forms: Sjekkliste over artene. Hentet 18.6. 2012.
 Butterflies of America - Cycloglypha spp. 
 Butterflies of Amazonia - Cycloglypha enega

Eksterne lenker 
 

Smygere
Sommerfugler formelt beskrevet i 1903
Dyr formelt beskrevet av Jules Paul Mabille